Jos potilaan maskista vuotaa ilmaa, se ei luultavasti ole tiivis tai istu kunnolla. Syitä maskin vuotamiseen ja ratkaisuehdotuksia: Maski on huonosti säädetty tai istuu huonosti. Suosittelemme, että säädät maskin uudelleen sen käyttöohjeessa olevien sovitusohjeiden mukaisesti. Maski tulee sovittaa, kun potilas on nukkumisasennossa: kasvojemme lihakset ovat eri asennossa makuulla ja rentoutuvat vielä enemmän nukkuessamme. Voit myös katsoa maskin sovittamista esittäviä videoita CPAP-maskituotesivuillamme. Maski on koottu väärin. Katso maskin käyttöohjeesta maskin kokoamista koskevia tietoja. Voit ladata käyttöohjeen maskin tuotetukisivulta. Maski on väärän kokoinen. Voit määrittää oikean koon maskin sovitusmallin avulla. Maski on väärän tyyppinen. Jos potilaan maski on oikean kokoinen ja säädetty sopivaksi, mutta siitä vuotaa silti ilmaa, hän voi tarvita toisen tyyppisen maskin. Esimerkiksi kokokasvomaski voi estää täysin ilmavuodot suun kautta. Katso tästä ResMedin koko maskivalikoima. Maski on vaihdettava. Potilaan maskista voi vuotaa ilmaa, koska se on vanha tai kulunut. Katso tietoja maskin käyttöohjeesta tai lue maskin vaihtamista koskeva artikkelimme. Maskin puhtaus. Maskiin voi kertyä potilaan ihosta ja ympäristöstä likaa, rasvaa ja hiukkasia, jos maskia ei puhdisteta päivittäin. Potilaan tulee puhdistaa maskinsa joka päivä, jotta se pysyisi mahdollisimman tiiviinä ja tehokkaana. Lue maskin puhdistamista koskeva artikkelimme. Jos potilaalla on edelleen ongelmia ilmavuotojen kanssa, kannattaa ehkä kokeilla lämminvesikostutinta tai jotakin uusimmista hengitysteiden ylipainehoitolaitteista (PAP). Uudet PAP-laitteemme mittaavat automaattisesti tahatonta ilmavuotoa ja kompensoivat sitä varmistaakseen, että paine pysyy oikeana. Lämminvesikostuttimet voivat vähentää huomattavasti suun kautta hengittämistä ja nenän tukkoisuutta, jotka molemmat liittyvät ilmavuotoihin.